ଦିନକ ପରେ ଆରମ୍ଭ ହେବ ପ୍ରସିଦ୍ଧ ମା' ବୁଢୀ ଠାକୁରାଣୀଙ୍କ ଯାତ୍ରାଃ ଭିଡ଼ ନିୟନ୍ତ୍ରଣ ପାଇଁ ଲାଗିବ ୧୪୪ ଧାରା ! - PRAMEYA\nଦିନକ ପରେ ଆରମ୍ଭ ହେବ ପ୍ରସିଦ୍ଧ ମା' ବୁଢୀ ଠାକୁରାଣୀଙ୍କ ଯାତ୍ରାଃ ଭିଡ଼ ନିୟନ୍ତ୍ରଣ ପାଇଁ ଲାଗିବ ୧୪୪ ଧାରା !\n8/04/2021 at 8:17 AM\nବ୍ରହ୍ମପୁର,୦୮/୦୪ଃ ଦିନକ ପରେ ପ୍ରସିଦ୍ଧ ମା' ବୁଢ଼ି ଠାକୁରାଣୀ ଯାତ୍ରା । ୯ ତାରିଖ ଶୁକ୍ରବାର ମଧ୍ୟରାତ୍ରିରେ ଠାକୁରାଣୀଙ୍କୁ ଆମନ୍ତ୍ରଣ କରିବେ ଆୟୋଜକ ତଥା ଠାକୁରାଣୀଙ୍କ ବାପା ଦୁର୍ଗାପ୍ରସାଦ ଦେଶୀବେହେରା ଓ ମାଆ ଦେବକୀ । ବ୍ରହ୍ମପୁରର ଏହା ଏକ ବଡ଼ ପରମ୍ପରା ଯେଉଁଥିରେ ହଜାର ହଜାର ସହରବାସୀ ସାମିଲ ହୋଇଥାନ୍ତି । ବର୍ତ୍ତମାନ କରୋନା ଦ୍ୱିତୀୟ ଲହରୀ ଆସିଯାଇ ଥିବାରୁ ଠାକୁରାଣୀଙ୍କ ଆଗମନ ସମୟରେ ୧୪୪ ଧାରା ଲାଗୁ କରିବାକୁ ଯୋଜନା କରାଯାଉଛି । ପୂର୍ବରୁ ଶୁଭଖୁଣ୍ଟି ପ୍ରତିଷ୍ଠା ଦିନ କୌଣସି ଗାଇଡ୍ଲାଇନ୍ ମାନିନଥିଲେ ଶ୍ରଦ୍ଧାଳୁ । ଠାକୁରାଣୀଙ୍କ ଆଗମନ ସମୟରେ ପୁଲିସ କର୍ଡନ୍ କରି ଠାକୁରାଣୀଙ୍କୁ ଆଣିବ। କିନ୍ତୁ ଗହଳିକୁ ନିୟନ୍ତ୍ରଣ କରିବା ଦୃଷ୍ଟିରୁ ରଖି ଠାକୁରାଣୀଙ୍କ ଆଗମନ ସମୟରେ ୧୪୪ ଧାରା ଲାଗୁ କରିବାକୁ ଆବେଦନ କରାଯିବ ବୋଲି କହିଛନ୍ତି ଏସ୍ଡିପିଓ ବିଷ୍ଣୁପ୍ରସାଦ ପତି । ଗୋସାଇଁନୂଆଗାଁ କାଳୁଆ ଯାତ୍ରା ଭଳି ମା' ବୁଢ଼ି ଠାକୁରାଣୀ ଯାତ୍ରା କରିବାକୁ ଯୋଜନା ରହିଥିବା ସେ ସୂଚାଇଛନ୍ତି ।
